google/wiki40b huggingface dataset:
Harem (TV-serie)

Om serien

Serien ble innspilt i løpet av i tre og en halv uke i september 2001.
Bare 200 menn hadde søkt om å få være med. Dobbelt så mange kvinner ønsket å delta.
Programmet ble kun sendt en sesong på grunn av lave seertall. Premieren ble sett av såpass som 318 000, men etter det falt tallene en god del og gjennomsnittet for serien endte på 170 000. Finalen ble sett av 198 000. Programmet hadde betydelig større appell hos kvinnelige seere. 36,5 prosent blant kvinner i alderen 15 til 49 år, med tilgang til TV3, så finalen, mens for begge kjønn var tallene 13,7 %.
Serien fikk dårlig mottakelse av Dagbladets anmelder som mente premieren var «drepende langdryg». Aftenpostens anmelder beskrev hele opplegget som teit.

Vinnere

Cathrine Småvik (27) fra Trondheim og Helge Bråthen (28) fra Oslo gikk av med seieren. Premien var en reise til Cuba.
Aérospatiale

Historie

Selskapet (under navnes SNIAS) ble skapt i 1970 som en fusjon mellom de statlig eide selskapene Sud Aviation, Nord Aviation og Société d'études et de réalisation d'engins balistiques (SEREB). Fra og med 1971 var det styrt av Henri Ziegler. Selskapets nordamerikanske markedsføringsdivisjon French Aerospace Corporation ble omdøpt til European Aerospace Corporation i 1971.
I 1991 hjalp selskapet med å konstruere det revolusjonerende chassiset (understellet) på superbilen Bugatti EB110. Chassiset var basert utelukkende på karbonfibre og var veldig lett.
I 1992 slo DaimlerBenz Aerospace AG (DASA) og Aérospatiale sammen sine helikopter-divisjoner til selskapet Eurocopter Group.
I 1999 fusjonerte Aérospatiale (med unntak av satellitt-divisjonen) med Matra Haute Technologie til selskapet Aérospatiale-Matra. I 2001 ble Aérospatiale-Matra's missil-produksjon fusjonert med Matra BAe Dynamics og missil-divisjonen til Alenia Marconi Systems for å lage selskapet MBDA. Under Lionel Jospins regjering ble det igangsatt privatiseringen av Aérospatiale.
10. juli 2000 fusjonerte Aérospatiale-Matra med spanske Construcciones Aeronáuticas SA (CASA) og tyske DaimlerChrysler Aerospace AG (DASA) for å grunnlegge European Aeronautic Defence and Space Company (EADS), i dag kjent som Airbus Group.
Ola M. Hestenes

Biografi

Ola M. Hestenes var ikke den eneste Ola Hestenes i bygda på Hestenesøyra, og tradisjonen tro la han til sin fars fornavnsinitial som mellomnavn. Hans fars navn var Mathias Hestenes.
Hestenes ble den første fylkesordfører i Sogn og Fjordane etter ordningen med direkte valg av fylkesting i 1976. Han hadde en rekke med ulike styreverv i blant annet det lokale kraftselskapet og Nordfjord Folkemuseum. Han drev trelasthandel fra sitt sagbruk på Hestenesøyra, ei bygd beliggende på sørsiden av fjordåpningen til Gloppefjorden. 
Han hadde interesse for lokalhistorie, en hobby han dyrket som pensjonist.
Han var sønnesønn av Ola Mattiasson Hestenes, en bonde og jekteskipper, kalt «Skippar-Ola», som trafikkerte kysten fra Bergen til Harstad.
Lortelarkivene

Lortelarkivene, eller Internet Off-Broadway Database (IOBDb) er en Internett-basert database over off-Broadway-produksjoner og de som har medvirket. Arkivene er opprettet i navnet til og for å ære skuespilleren og teaterprodusenten Lucille Lortel. Databasen eies av en stiftelse, Lucille Lortel Foundation.
Teater som er Off-Broadway viser til profesjonelle teatre i New York som har en setekapasitet på mellom 100 og 499, og disse teatrene er således langt mindre enn teatrene på Broadway.
Anisolophia

Utseende

Små til middelsstore, gråbrunt-spraglete trebukker. Antennene er mye lengre enn kroppen, ganske tynne. Pronotum er betydelig bredere enn langt, avrundet sekskantet. Dekkvingene er nokså jevnbrede, nær roten med en kort, høy og skarp lengdekjøl. Beina er forholdsvis lange, lårene klubbeformede.

Levevis

Larvene lever i død ved.

Utbredelse

Arten er utbredt i det sørøstlige Brasil.
Doubanjiang

Doubanjiang er en sterkt krydret og salt masse laget av fermenterte hestebønner, soyabønner, salt, ris og forskjellige krydder. Doubanjiang finnes i forskjellig styrkegrad, fra nærmest nøytral til meget sterk. Den sterkere type inneholder rød chilipepper og kalles la doubanjiang (辣豆瓣酱; pinyin: là dòubànjiàng (là betyr «sterkt krydret»).
Den brukes særlig i Sichuankjøkkenet, og anses ofte som en nøkkelingrediens der. En særlig kjent variant kalles Pixian doubanjiang (郫县豆瓣酱),etter fylket  Pixian.
Brioude

Historie

Martyrene Julien og Ferréol dødde i Briuode på 300-tallet og ble skytshelgener for byen. Keiser Avitus, som dødde i 456, ble gravlagt ved helligdommen til Julien. 
Brioude ble omleira og erobra av gotere i 532, senere burgundere, sarcenere i 732 og til slutt normannere. Som karolingisk by ble Brioude forholdsvis viktig. Vilhelm I av Aquitaine prega myntene her, og da Louis V av Frankrike gifta seg med Adelaide av Anjou der i 980 ble de krona som konge og dronning av Aquitaine. Adelaide var mye yngre enn kongen og flykta til Arles i 982. Festdagen for St. Julien ble så populær på 1000-tallet at en måtte bygge herberge for å ta seg av de syke og trengende.  I 1181 måtte vikomten av Polignac, som hadde plyndra byen to år tidligere, gjøre en offentlig unnskyldning for kirka, og oppretta ei gruppe på 25 riddere som skulle forsvare levningene av St. Julien. På 1300-tallet var byen hovedkvarter for Bérenger, herre av Castelnau, som leda en bande av militære eventyrere som så herja rundt i Frankrike. Ridderne av St. Julian hadde tittelen grever av Brioude, og lenge motsatte de seg de borgerlige frihetene til innbyggerne.
Jonny Vang

Handling

Jonny Vang handler om tre barndomsvenner, Magnus, Jonny og Tuva, som har vokst opp sammen på bygda. Magnus og Tuva er gift, og Jonny er bestevenn med dem begge. Men så har det seg slik at Jonny og Tuva ligger sammen jevnlig, fordi ekteskapet ikke fungerer så godt lenger. Jonny vil ordne opp, og har tenkt å fortelle Tuva at han er klar for et mer seriøst forhold, men rett før han skal det slår noen han i hodet med en spade. Jonny går til politiet for å anmelde det, men ingen ting blir gjort. Det skjer flere angrep mot Jonny, bl.a blir han skutt med luftgevær fra buskene. Jonny mistenker Magnus, med tanke på at han kanskje vet om Tuva og han. Jonny driver med meitemarkproduksjon. Og da han en morgen finner alle de ferdigpakkede markboksene slengende rundt på gårdsplassen klikker det for Jonny. Han tar med seg et gevær ned til byen, og inn på stampuben. Her ender det med at Jonny blir arrestert. Jonny kunne tenke seg å like gjerne bli i fengsel, for der ute er det ikke noe bedre. Men det får han ikke lov til av politimannen. Alt går galt for Jonny. Han er konkurs, har stor gjeld, og alt blir ødelagt for han. Tuva forteller at hun er gravid, og at hun skal beholde barnet. En dag da Jonny er på vei hjem fra byen treffer han på Gunnar, sønnen til Magnus og Tuva, tuslende ned fra gården hans. Jonny skjønner at det er Gunnar som står bak alt, og fillerister han. Han forteller Gunnar at det ikke blir bedre i bygda av at han ødelegger for han, og at det aldri kommer til å bli bedre. Jonny bestemmer seg for å reise vekk, men snur på halvveien da han oppdager at Gunnar har sneket seg med. Det hele ender med at Magnus forteller at han fikk ødelagt sine edle deler i en arbeidsulykke, og at han har fått god erstatning. Og den erstatningen vil han gjerne bruke på å kjøpe gården til Jonny, og flytte inn der sammen med Jonny. De skal jo tross alt ha unge sammen, alle sammen.
Ninguta schrenkii

Utseende

En middelsstor, brun sommerfugl. Oversiden er gråbrun, med en ganske liten, svart flekk i spissen av forvingen og fem ovale, svarte flekker av ulik størrelse på bakvingen. Undersiden er grågul, med flekker som på oversiden bortsett fra at de har hvit kjerne.

Levevis

Larvene lever på starr (Carex spp.) og sivaks (Scirpus spp.).

Utbredelse

Arten er utbredt i Øst-Asia, der den er kjent fra Kina, det østlige Sibir, Sakhalin, Korea og Japan.
Knut Flatin

Utdanning og arbeider

Han gikk på Statens Håndverks- og Kunstindustriskole i perioden 1964 – 1967, og Kunstakademiet 1967 – 1972 under blant annet Reidar Aulie, Alf Jørgen Aas , og Halvdan Ljøsne. Etter dette hadde han også et studieopphold ved Jan van Eyck akademiet i Maastricht, Nederland. Flatin debuterte på Høstutstillingen med tegning i 1964, og har senere arbeidet både med grafiske teknikker og maleri. Han er innkjøpt av Nasjonalgalleriet, Riksgalleriet, Bergen Billedgalleri, Christiansands Billedgalleri m.fl., og han er også representert i Norsk Hydro sin kunstsamling og i Stortinget.

Om kunstneren

Knut Flatin maler i en abstrakt form. Han bruker ofte rødt og varme farger, men fargebruken kan og være sparsom og neddempet. Store flater, forenkling og kresen bruk av farger og former preger disse bildene, som ofte er malt i acryl med brede strøk og laserende virkning.
Simlakonferansen

Simlakonferansen var en mellomnstatlig konferanse mellom 6. oktober 1913 og juli 1914 med deltagelse av Storbritannia, Kina og Tibet i den nordindiske byen Simla.

Forhistorie

Britene hadde under ledelse av sir Francis Younghusband i 1904 gjennomført en ekspedisjon til Lhasa og der tvunget myndighetene i Lhasa til å gå med på å undertegkea Lhasatraktaten av 7. september 1904. Ifølge denne traktaten ble den tibetanske grensen mot India åpnet, og likeså fikk dermed Det britiske imperium en rekke eksklusive rettigheter i Tibet. I traktaten trakk men også opp grensen mellom Tibet og det britiskdominerte Sikkim. Den mandsjuiske stattholderen i Lhasa nektet imidlertid å undertegne avtalen, og regjeringen i Beijing godkjente den ikke heller.
To år senere modifiserte man Lhasatraktaten i en konvendjon sluttet mellom Storbritannia og Kina den 27. april 1906. I konvensjonen fikk Storbritannia tilerkjent visse rettigheter i Tibet, mens britene erkjente Kinas overhøyhet i Tibet.

Resultat

Simalkonferansen fant sted under ledelse av den britiske representanten sir Henry McMahon, og man dro den 11. mars 1914 opp en 550 miles lang grense mellom Britisk India og Tibet. Denne grense skulle etterhvert bli kalt McMahonlinjen. Grensen innebar at visse tibetanske områder ble overlatt til britena. Britena og tibetanerne sluttet 27. april et traktat om saken, men kinesisk ratifikasjon uteble. Kina hadde deltatt i konferansen hovedsakelig for å oppnå anerkjennelse for den kinesiske erobring av östra Tibet som var blitt gjennomført under ledelse av general Zhao Erfang i 1908. Som følge av den i 1914 inntatte innstilling i forhold til McMahonlinjen anser Kina enn i dag at også Arunachal Pradesh rettelig er en del av Kina.
Henrik Salveson

Henrik Salveson (født 28. juli 1981) er en fotballspiller fra Sogndal. Han har tidligere spilt for Sogndal Fotball, Turn og idrettslaget Hovding, Løv-Ham Fotball, Askøy Fotballklubb og Åsane Fotball før han før sesongen 2008 gikk til Drøbak/Frogn. Salveson er midtbanespiller, men har også vist seg som en farlig spiller foran mål. Han spiller også futsal for Vålerenga Futsal, og har tidligere spilt for Kappa Futsal Klubb. Går under navnet Slaveson.
Barths Minde

Barths Minde, også kalt Gammen i Colesbukta, var navnet på ei fangsthytte innerst i Colesbukta, oppført av Ole Barth Tollefsen i 1873 som røkeri under en fangstekspedisjon. Hytta ble bragt til Svalbard med skuta «Elida», og i første sesong skjøt ekspedisjonen 28 reinsdyr. Stedet ligger i Nordenskiöld Land på vestre Spitsbergen, Svalbard.
Det har en god ankringsplass og har vært brukt av fangstekspedisjoner gjennom 1900-tallet. Stedet inngikk i Fangstområde 10 (Colesbukta) i den norske fangstadministrasjonen i mellomkrigstiden.
Stedet ligger rett øst for det morenefylte deltaet til Coleselva, utenfor Tenndammen.
Huset Mecklenburg

Opphav

Niklot var en høvding over de vendiske obotritterne. Da det tysk-romerske riket utvidet sine landområder mot øst, på 1300-tallet spesielt mot kysten av Baltikum, allierte en del av de obotrittiske høvdingene seg med tyske ledere, og som følge av dette styrket de sine egne posisjoner. De mektigste ble førsteherrer over Mecklenburg (navnet kommer fra deres hovedslott, Mikla Burg, stor festning). Hovedgrenen av fyrstehuset ble i 1347 forfremmet til hertugs rang. Fyrstehuset fikk etter hvert en mer tysk identitet.
Mouvement démocrate

Ideologi

Partiet er et pro-europeisk sentrumsparti.
Befalsskolen for Infanteriet i Trøndelag

Befalsskolen for Infanteriet i Trøndelag var en befalsskole for infanteriet i Trondheim. Den var lokalisert i Munkegata til 1975 da den flyttet til Kristiansten festning. Skolen fikk dette navnet i 1968 og hadde tradisjoner tilbake til 1804. Skolen var administrativt underlagt Sør-Trøndelag Regiment. Skolen ble nedlagt 31. juli 2002.
Kheopspyramiden

Kheopspyramiden, også kjent som Den store pyramiden i Giza, er det eneste av verdens syv underverker som er bevart. Det er verdens mest kjente pyramide. Kheopspyramiden er den største av de tre store pyramidene i Giza, like utenfor Kairo, hovedstaden i Egypt. Egyptologene antar at pyramiden ble bygget som et gravkammer for faraoen Khufu. Khufu var farao under det 4. dynastiet i det gamle rike. Kheops er det navnet som greske historikere ga ham. Det mest vanlige anslaget for ferdigstillelsen av pyramiden er satt til år 2580 f.Kr. De andre to store pyramidene på Giza er Menkaurapyramiden, den minste av de tre, og Khafrepyramiden, som er noe mindre enn Khufus.
Den norske arkitekten og professoren Bodvar Schjelderup har gjort omfattende studier av Kheopspyramiden.
Kheopspyramiden var verdens høyeste bygning til år 1300 da den bli forbigått av spiret på Lincolnkatedralen.

Byggingen

Kheopspyramiden består av ca. 2,3 millioner steinblokker med en gjennomsnittsvekt på ca. 2,5 tonn, men enkelte av steinene veier opptil 15 tonn. Det blir sagt at hele 100 000 arbeidere arbeidet i 20 år med å bygge pyramiden, og at den ble bygget i månedene juli, august og september fordi det da pleide å være oversvømmelse i landet. På grunn av oversvømmelsene kunne ikke befolkningen jobbe på jordene sine. Kheopspyramiden var opprinnelig 146 meter høy, men 10 meter av toppen har forsvunnet. Grunnflaten er kvadratisk, hver side er 230 meter. Pyramiden er bygget så nøyaktig at det er maksimum 0,1% forskjell i lengden på sidene.
Stuping under Asialekene 1958

Stuping under Asialekene 1958. Stuping var en av flere sporter under de tredje Asialekene som ble arrangert i Tokyo i Japan i perioden 1. til 9. mai 1958. Det var fire øvelser, 3 m sviktstup og 10 meter tårnstup for både damer og menn . Japan ble beste nasjon, de vant alle fire gullmedaljene.
Windsorispa

Utseende

Små (5,2 - 5,4 millimeter), ovale, ensfarget røde skjoldbiller. Dekkvingene kan ha røde tegninger.  Kroppen er ca. 1,7 ganger så lang som bred, litt pæreformet. Antennene er tynne, 11-leddete, omtren halvparten så lange som kroppen. Pronotum er avrundet, bredere enn langt, dekkvingene er litt utvidete bakover, uten utvidete sidekanter, med 10 fine punktrader.

Levevis

Både larver og voksne lever på planter og eter fra dem. Artene lever muligens på arter i kristtornslekten.

Utbredelse

Slekten er kjent fra Colombia, Venezuela og Fransk Guyana.
Lebesby Oppvekstsenter (skole)

Historie

Oppvekstsenteret (tidligere Lebesby skole) var internatskole i tre perioder i årene 1947–1980. Elevene kom da fra en rekke steder i Laksefjorden: Torskefjord, Bekkarfjord, Vika, Mårøyfjord og Laksefjordbotn (Brattholmen). De fleste av disse stedene er siden fraflyttet.
I 1947 gjorde to brakkebygg tjeneste som internat og skolebygning. 1955 ble et nytt internatbygg tatt i bruk, og i 1957 sto internatet helt ferdig. Skolebygningen sto ferdig i 1976 og har svømmebasseng og gymsal.
Folkemusikprisen i Danmark

Folkemusikprisen i Danmark eller Den danske folkemusikpris ble innstiftet i 1995 i forbindelse med Skagen Festivals 25-årsjubileum i et samarbeid mellom festivalen og Danmarks Radio.
Prisen gis som bidrag til musikere eller andre som har ytt en særlig innsats innenfor folkemusikkens utvikling eller utbredelse.
Bertrand Piccard

Tidlig liv

Han vokste opp i en familie bestående av ballongførere undervanns-oppdagere. Bertrand var alltid fascinert av fly. Som barn ble han tatt til oppskyting av flere romfartøyer fra Cape Canaveral. Fra tidlig alder var Bertrand også  fascinert av studiet av menneskets atferd i ekstreme situasjoner. Han fik en grad i psykatri fra Universitetet i Lausanne . Han har siden forelest og veiledet studenter ved Swiss Medical Society for hypnose (SMSH).
I ung alder  tok han sertfikat for ballonger, fly, seilfly, og paraglidere. I Europa var han en av pionerene i hanggliding og microfly på 1970-tallet. Han ble europeisk hangglider-mester i 1985.
Dresdner Striezelmarkt

Dresdner Striezelmarkt er et julemarked i Dresden i den tyske delstaten Sachsen som har funnet sted regelmessig siden 1434. Markedet i 2011 blir det 577. i rekken og det er dermed et av de eldste julemarkeder i Tyskland. Striezelmarkt blir årlig arrangert i adventstiden på Altmarkt i Dresden. Like i nærheten åpnes samtidig Julemarkedet i Prager Strasse og det tilsvarende adventsmarkedet på Neumarkt foran Frauenkirche. Dresdner Striezelmarkt trekker år om annet til seg 2,5 millioner mennesker fra fjern og nær.

Historie

Markedets historie strekker seg tilbake til et handelsprivilegium som den saksiske kurfyrsten Friedrich II delte ut i 1434. Opprinnelig dreide det seg om tillatelse til å holde et kjøttmarked med én dags varighet. I det sekstende århundrede tiltrakk publikums stigende etterspørsel stadig flere håndverkere og handelsfolk fra områdene omkring. De kom fra Erzgebirge, Oberlausitz og så langt borte fra som Böhmen. Etter 1700 ble markedstiden forlenget. Snart var Striezelmarkt sammen med Nürnberger Christkindlesmarkt og Frankfurter Christkindchesmarkt blant de viktigste tyske julemarkedene.
Navnet er avledet av rullekaken Dresdner Christstollen som i middelhøytysk ble kalt Strutzel eller Striezel.

Begivenheter under markedet

Hver kveld åpner julenissen (Weihnachtsmann) en dør i adventskalenderen for barna og bak hver dør finnes et bilde. Markedets høydepunkt er siden 1994 lørdag før andre søndag i advent, da man feirer Dresdner Stollenfest (Dresdner kakefest). En kjempekake blir bakt og skåret opp under en seremoni på markedet. Salgsinntektene går til et godt formål.
Midt på plassen står en 14,62 meter høy trappepyramide, som er verdens høyeste erzgebirgiske trappepyramide. Porten inn til Dresdner Striezelmarkt er verdens største erzgebirgiske lysestake, 13,5 meter bred og mer enn fem meter høy.
I tillegg til meget annet tilbys på markedet treskjærerprodukter fra Erzgebirge, den såkalte erzgebirgiske folkekunst. I tillegg kan man kjøpe Pflaumentoffel (små mannsfigurer av sviske), Pulsnitzer pepperkaker (pepperkaker med sjokoladeovertrekk fra Pulsnitz) og Dresdner stollen (kaker av tykk hvetedeig). Varemerket Dresdner Stollen kan bare benyttes om kaker laget i Dresdenområdet og etter oppskrift til Stollenschutzverband (Forbundet til beskyttelse av Dresdner Stollen). I en offentlig kakeprøve blir samtlige kaker visuelt vurdert og gjennomgår en kvalitetstest. Deretter får de kakeseglet.
Fra 2004 skjer åpningen av Striezelmarkt ved en økumenisk gudstjeneste i Dresdner Kreuzkirche 
like ved, med musikalsk deltakelse av Dresdner Kreuzchor og Dresdner Kapellknaben.
Skjervøy skole

Skjervøy skole er en tidligere skole i Osen kommune i Sør-Trøndelag. 
Skolen ble lagt ned fra og med skoleåret 2003/04. Den lå på Skjervøya, og hadde seks elever i 2002. Det bor i dag (2010) ca. 20 fastboende personer på Skjærvøya, og skolen er gjort om til gjestehus.
Findláech av Moray

Findláech av Moray, eller Findláech mac Ruaidrí, var en småkonge eller mormaer av Moray i Skottland, og styrte fra en gang før 1014 og til han døde i 1020. Han er mest kjent for å være far til Macbeth, den skotske kongen som William Shakespeare skrev et berømt skuespill om.
I Ulster-annalene og Leinsterboken blir Findláech på gælisk kalt for rí Alban, «konge av Alba», noe som igjen betyr «konge av Skottland». Så langt som vi kjenner til fra andre kilder var den eneste for rí Alban på denne tiden Máel Coluim mac Cináeda, bedre kjent under sitt anglifiserte navn Malcolm II av Skottland. Tittelen kan da kun bety at Findláech, herskeren over Moray, ble forstått av en del mennesker som herskeren over nordlige Britannia, noe som neppe var tilfelle.
Uansett, Findláech er i ettertiden mest kjent som far til Mac Bethad, det vil si Macbeth, som igjen er mest kjent på grunn av at den store dramatikeren William Shakespeare skrev det berømte skuespillet Macbeth som til tross for sin litterære storhet ikke er spesielt historisk korrekt. En irsk historiker som på latin er kjent som Marianus Scotus kaller Macbeth derimot kun for MacFindlaeg.
Historikerne er rimelig sikre på at Findláech styrte før 1014 ettersom en norrøn kilde, Orknøyingenes saga, forteller om i forbindelsen med slaget ved Clontarf at Sigurd Lodvesson, jarl av Orknøyene mellom 991–1014, hadde deltatt i et slag med skottene hvor disse var ledet av en jarl Finnlekr. Finnlekr er blitt identifisert som Findláech av Moray. En irsk prinsesse ved navn Eithne lagde et banner for Sigurd Lodvesson som hadde et bilde av en ravn, Odins fugl. Sagaen forteller at Sigurd senere brakte med seg dette banneret til Clontarf hvor han ble drept. Hvis denne opplysningen om Finnlekr er korrekt må Findláech ha styrt i Moray før 1014.
Findláechs dødsdato, som nevnt overfor, er avledet fra Ulster-annalene som noterer at 1020 Finnloech m. Ruaidhri, ri Alban, a suis occisus est, hvilket betyr at Findláech ble drept av sine egne folk i 1020. Ingen årsak blir nevnt for drapet, men skotske historikere antar at hans etterfølger Máel Coluim mac Máil Brigti hadde noe med drapet å gjøre. Tigernach-annalene forteller derimot at sønnene til denne var ansvarlige, og de sønnene vi kjenner navnene på er Máel Coluim og Gille Coemgáin som begge ville dra fordeler av Findláechs død ettersom de etterfulgte ham i Moray.
Øverland (Bærum)

Øverland er et kulturlandskap på Haslum i Bærum som danner inngangen til Bærumsmarka.
Øverland gård i Bærum, Akershus, ved Bærumsmarka består av to deler som heter Øverland Vestre og Øverland Østre.
Siden 1947 har Øverland Vestre vært eid og drevet av Norges Vel. Gården består av 400 daa jord og 1500 daa skog. Primærproduksjon er korn. Et arboret har en samling med trær fra hele verden. Steinerskolene i Oslo og Bærum har anlagt en skolehage på gården som drives økologisk. Naturbrukslinja ved Stabekk videregående skole driver landbruksopplæring på gården.
Øverland Østre har bygninger fra 1960-tallet. Bygningene, gårdstunet og gårdsveien har kulturhistorisk verdi. Murenveien er registrert som historisk vei opp til Ankerveien. Denne strekningen anses å være en del av Bispevegen/Pilegrimsleden. Videre har gården kalkovn, steinbrudd og veifar fra før-reformatorisk tid (før 1537).
Henry Norris (manager)

Business og politikk

Norris tjente sin formuet ved å jobbe med eiendommer og bygge hus i Sør- og Vest-London, og i Fulham generelt. Senere ble han ordfører for Metropolitan Borough of Fulham, altså et område i London, og representerte partiet Conservative MP fra 1918 til 1922. Han fikk også priser som takk for hans bidrag for England og Den Britiske Arme under den første verdenskrig. Han bidro også mye til med kirkemiljøet i London.

Fulham Football Club

Norris var ikke bare glad i politikken, han var også en stor fotballfan. Han ble da direktør i Fulham, på samme tid som de rykket opp til det de i England kaller The Championship, eller i Norge 1.divisjon. Han hadde også en indirekte rolle i stiftelsen av Chelsea FC. For etter å ha takket nei til å spille på Stamford Bridge, ville da Gus Mears, mannen med tilbudet, starte en egen klubb til å spille fotball der.
Politigrader i Chile

Politigrader i Chile er grader brukt av den sivile kriminalpoliti, Policía de Investigaciones de Chile, den paramilitære ordenspoliti, Carabineros de Chile, og fengselsvesenet, Gendarmería de Chile.
Randy Blythe

Biografi

Randy Blythe ble med i Lamb of God, da kjent som Burn the Priest, mot slutten av 1996.